num_pages: 288
description: De câțiva ani, nici n-am stat să-i număr, m-am apucat să fac educație medicală pe internet. Dă-i și scrie, cu povești frumoase din practica mea, cu momente din gărzi, cu boli explicate pe înțelesul tuturor, cu mituri demontate, cu proceduri fantasmagorice descusute, cu o poziționare francă împotriva inamicului numărul unu al acestui popor. Cum, nu știți care este? Vă spun eu: CURENTUL.Mi-am primit chiar o etichetă nostimă, la un congres. Colega dr. Sandra Alexiu m-a invitat acolo, printre medicii de familie, iar pe slide-ul principal care mă introducea, am trecut de comun acord „distrugător de mituri și inamicu’ la curent”. Dr. Simona Tivadar e martoră, să nu avem discuții. Au apărut și meme-uri cu mine, toate bune și frumoase. Trebuie să ne și amuzăm, face bine la sănătate. Dacă am fi serioși tot timpul, am lua-o razna.În slalomul meu printre mituri, fake news, vedetuțe care promovează toate bazaconiile, am zis să aștern nixte texte scurtuțe într-o carte, și așa s-a născut exemplarul de față. Citiți-l ușurel, nu vă consumați prea tare, luați cartea și la baie, nu-i bai. Oferiți-o cadou unei rude sau unui prieten care are probleme cu curentul, că sunt mulți.Luna trecută eu am ținut un speech de juma’ de oră la Lisabona, la un congres european, și le-am povestit medicilor de acolo despre curent. Niște nepricepuți ăștia de prin vest. Habar nu aveau de el, de bolile grele pe care le dă. Dar i-am învățat, nu vă faceți griji.
language: Romanian
title: O să te tragă curentu
publisher: Readers Do Good